./data/phi2331/phi020/phi2331.phi020.perseus-lat2.xml
quin immo agite, ut viros decet, properandum est ad urbem, nam et viginti viri consulares contra nos lecti sunt, quibus resistendum est nobis fortiter agentibus,vobis feliciter dimicantibus lentas militum mentes et non alacres animos hac contione et Maximinusipse cognovit, denique statim ad filium scripsit, qui longe post sequebatur, ut adceleraret, ne quidcontra eum se absente milites cogitarent, litterarum exemplum tale Iunius Cordus edidit: Refert ad te stipator meus Tynchanius quae gesta cognovi vel in Africa vel Romae, refert quae sint militum mentes quaeso, quantum potes, properes, ne quid, ut solet, militaris turba plus faciat, quid verear ex eo audies quem ad te misi